ქვედა კვირიკე
ქვედა კვირიკე — სოფელი დასავლეთ საქართველოში, აჭარის ავტონომიური რესპუბლიკის ქობულეთის მუნიციპალიტეტში, კვირიკეს თემში (სოფლები: კვირიკე, ზედა კვირიკე, ქვედა კვირიკე). მდებარეობს მესხეთის ქედის დასავლეთ მთისწინეთში, მდინარე კინკიშის (კინტრიშის მარცხენა შენაკადი) ხეობაში, ზღვის დონიდან 240 მ სიმაღლეზე. ქალაქ ქობულეთიდან დაშორებულია 7 კილომეტრით. 2014 წლის აღწერის მონაცემებით სოფელში ცხოვრობს 1699 კაცი.